American Federation of Labor and Congress of Industrial Organizations
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
American Federation of Labor and Congress of Industrial Organizations er den sentrale fagforeningsorganisasjon i USA, dannet i 1955 ved sammenslutning av to eldre organisasjoner. AFL-CIO er en paraplyorganisasjon og deltar ikke selv i sentrale forhandlinger med arbeidsgiverorganisasjonene. Politisk har AFL-CIO offisielt fulgt en nøytral linje, men har flere ganger støttet kandidater fra det demokratiske partiet.
AFL-CIO organiserte i 2021 56 medlemsorganisasjoner eller forbund med til sammen 12,5 millioner medlemmer og er dermed den største hovedorganisasjonen av fagforbund i den vestlige verden. I 2021 ble Liz Schuler valgt til leder (president). Historikk AFL-CIO ble dannet ved sammenslutning av American Federation of Labor (AFL, stiftet 1881) og Congress of Industrial Organizations (CIO, stiftet 1935). De to fagforbundene hadde tidligere vært i opposisjon til hverandre, der AFL organiserte faglærte arbeidere og CIO industriarbeidere. Sammenslutningen førte til at fagforeningene i USA ble samlet i en felles landsorganisasjon.AFL-CIO har forsøkt å begrense korrupsjonen og gangsterveldet i amerikansk fagbevegelse. 1957 ble USAs største fagforbund, transportarbeiderforbundet (Teamsters), ekskludert fra organisasjonen på grunn av korrupsjonsanklager. George Meany (1955–1979)  Lane Kirkland (1979-1995) Thomas Reilly Donahue (1995) John Joseph Sweeney (1995-2009) Richard Trumka (2009–2020) Liz Schuler (2021–) Les mer i Store norske leksikon fagforening arbeiderbevegelse fagbevegelsen Eksterne lenker AFL-CIO